http://stariwww.mvp.hr/mvprh-www/dnevno/images/grb.gif

**REPUBLIKA HRVATSKA**

MINISTARSTVO POLJOPRIVREDE

POZIV NA TESTIRANJE

Kandidatima koji su podnijeli pravovremene i potpune prijave te ispunjavaju formalne uvjete javnog natječaja za prijam u državnu službu u Ministarstvo poljoprivrede objavljenog u „Narodnim novinama“ broj 99/18 od 9. studenoga 2018.

**TESTIRANJE SE PROVODI ZA RADNO MJESTO:**

**stručni suradnik** red. br. 326.d – 1 izvršitelj

**8. UPRAVA ZA RURALNI RAZVOJ**

8.1. Sektor za prigovore i pravna pitanja programa ruralnog razvoja

8.1.2. Služba za pravna pitanja programa ruralnog razvoja

Testiranje će se održati dana **14. prosinca 2018. (petak)** u prostorijama Ministarstva poljoprivrede, Ulica grada Vukovara 78, Zagreb, prema sljedećem rasporedu:

|  |  |  |
| --- | --- | --- |
| **PETAK, 14. prosinca 2018.** | | |
| **9:00 – 9:10** | Dolazak kandidata u Ministarstvo poljoprivrede i provjera osobnih podataka | Ulica grada Vukovara 78;  dvorana  II kat |
| **9:10 – 9:30** | I. faza testiranja:  - pisani test provjere znanja bitnih za  obavljanje poslova radnog mjesta | dvorana  II kat |
| **10:00 – 10:45** | II. faza testiranja:  - pisani test provjere znanja engleskog jezika i znanja rada na osobnom računalu | dvorana  II kat |
| **11:15 – 11:45** | Intervju | dvorana  II kat |

**PRAVILA TESTIRANJA I POSTUPAK**

1. Testiranju mogu pristupiti kandidati koji su podnijeli pravovremene i potpune prijave i ispunjavaju formalne uvjete iz natječaja odnosno kandidati koji nisudobili obavijest o neispunjavanju uvjeta natječaja.

Po dolasku na provjeru znanja, od kandidata/kinja će biti zatraženo predočavanje odgovarajuće identifikacijske isprave radi utvrđivanja identiteta. Kandidati/kinje koji/e ne mogu dokazati identitet, osobe za koje je utvrđeno da nisu podnijeli pravovremene i potpune prijave ili ne ispunjavaju formalne uvjete propisane javnim natječajem, kao i osobe za koje se utvrdi da nisu podnijele prijavu na javni natječaj za radna mjesta za koje se obavlja testiranje ili su podnijele nepotpunu prijavu, ne mogu pristupiti testiranju.

2. Po utvrđivanju identiteta kandidata/kinja, kandidati/kinje će biti upućeni u odgovarajuću dvoranu gdje će se održavati provjera znanja potrebnog za obavljanje poslova radnih mjesta za koje se raspisuje javni natječaj.

**Molimo ponesite kemijske olovke.**

3. Za vrijeme provjere znanja i sposobnosti **nije dopušteno**:

* koristiti se bilo kakvom literaturom odnosno bilješkama;
* koristiti mobitel ili druga komunikacijska sredstva;
* napuštati prostoriju u kojoj se provjera odvija bez odobrenja osobe koja provodi testiranje;
* razgovarati s ostalim kandidatima/kinjama niti na drugi način remetiti koncentraciju kandidata/kinja.

**Ako kandidat/kinja želi ispraviti svoj odgovor, ispravak će se uzeti u obzir samo ako je uz ispravak odgovora stavljen potpis tog kandidata/kinje.**

**Ukoliko pojedini kandidat/kinja prekrši pravila iz točke 3. bit će udaljen/a s provjere znanja, a njegov/njezin rezultat Komisija neće priznati niti ocijeniti.**

4. Za provjeru znanja, sposobnosti i vještina posebnog dijela određenog za pojedino radno mjesto, kandidatima/kinjama se dodjeljuje od 0 do 10 bodova. Smatra se da su kandidati/kinje zadovoljili/e u prvoj fazi, ako su za posebni dio provedene provjere dobili najmanje 5 bodova.

5. Drugoj fazi testiranja pristupaju samo kandidati/kinje koji/e su ostvarili najbolje rezultate u prvoj fazi testiranja i to 15 kandidata za svako radno mjesto.

Druga faza testiranja sastoji se od pisane provjere znanja engleskog jezika i znanja rada na osobnom računalu. Na provedbu postupka druge faze primjenjuju se sva pravila koja vrijede za prvu fazu (točke od 1-4).

6. Na razgovor (intervju) pozvat će se kandidati/kinje koji su prošli obje faze testiranja i ostvarili ukupno najviše bodova u prvoj i drugoj fazi testiranja i to 10 kandidata za svako radno mjesto. Ako je u drugoj fazi testiranja zadovoljilo manje od 10 kandidata, na intervju će se pozvati svi kandidati koji su zadovoljili u drugoj fazi testiranja.

Komisija kroz razgovor (intervju) s kandidatima/kinjama utvrđuje znanja, sposobnosti i vještine, interese, profesionalne ciljeve i motivaciju kandidata/kinja za rad u državnoj službi te rezultate ostvarene u dosadašnjem radu.

Rezultati razgovora (intervjua) boduju se na isti način kao i testiranje, tj. svakom pojedinom kandidatu/kinji se dodjeljuje određeni broj bodova od 0 do 10.

**Za vrijeme boravka u Ministarstvu poljoprivrede, kandidati/kinje su dužni/e poštivati kućni red i postupati prema uputama voditelja/ica testiranja i drugih službenih osoba. U slučaju kršenja kućnog reda i nepridržavanja uputa službenih osoba, kandidati/kinje će biti upozoreni/e na primjeren način, a ako se i dalje nastave neprimjereno ponašati bit će udaljeni/e s testiranja, te će se smatrati da su odustali/e od daljnjeg postupka testiranja.**

7. Nakon provedenog testiranja i razgovora (intervjua), Komisija utvrđuje rang-listu kandidata/kinja prema ukupnom broju ostvarenih bodova.

8. Nakon provedenog postupka, Komisija čelniku dostavlja Izvješće o provedenom postupku, uz koje se prilaže rang-lista kandidata/kinja. Uvjerenje o zdravstvenoj sposobnosti za obavljanje poslova radnog mjesta, uvjerenje nadležnog suda da se protiv njega/nje ne vodi kazneni postupak te izvornike dokumenata koji su dokaz o ispunjavanju formalnih uvjeta, dostavlja izabrani/a kandidat/kinja po obavijesti o izboru, a prije donošenja rješenja o prijmu u državnu službu.

Čelnik Ministarstva donosi rješenje o prijmu u državnu službu izabranog/e kandidata/kinje, koje će biti objavljeno na web-stranici Ministarstva uprave [www.uprava.gov.hr](http://www.uprava.gov.hr) i web-stranici Ministarstva poljoprivrede [www.mps.hr](http://www.mps.hr) Dostava rješenja svim kandidatima smatra se obavljenom istekom osmoga dana od dana objave na web-stranici Ministarstva uprave.

9. Svi kandidati/kinje prijavljeni/e na javni natječaj imaju pravo uvida u rezultate i dokumentaciju javnog natječaja.

10. Kandidat/kinja koji/a nije zadovoljan/a rješenjem o prijmu u državnu službu izabranog/e kandidata/kinje, ima pravo podnijeti žalbu Odboru za državnu službu u roku 15 dana od dana dostave rješenja.

11. Izabrani kandidati/kinje počinju s radom u državnoj službi nakon izvršnosti rješenja o prijmu.